open-index/open-wikipedia-markdown huggingface dataset:
தி நியூ இந்தியன் எக்சுபிரசு

**தி நியூ இந்தியன் எக்சுபிரசு** அல்லது **தி நியூ இந்தியன் எக்ஸ்பிரஸ்** (ஆங்கிலம்: The New Indian Express) சென்னையைத் தலைமையிடமாகக் கொண்டு பிரசுரிக்கப்படும் ஒரு ஆங்கில மொழி செய்தித்தாள். இந்தியன் எக்ஸ்பிரஸ் குழுமத்தால் நிர்வகிக்கப்பட்டுவரும் இச்செய்தித்தாள் 1931 இல் தொடங்கப் பட்டது. 1991 இல் இந்தியன் எக்ஸ்பிரஸ் உரிமையாளர் ராம்நாத் கோயன்காவின் மரணத்துக்குப்பின் அதன் வட இந்தியப் பதிப்புக்கள் *இந்தியன் எக்ஸ்பிரஸ்* என்ற பெயரிலும், தென்னிந்தியப் பதிப்புகள் *தி நியூ இந்தியன் எக்ஸ்பிரஸ்* என்ற பெயரிலும் இரு வேறு செய்தித்தாள்களாக வெளியாகத் தொடங்கின. தி நியூ இந்தியன் எக்ஸ்பிரஸ் தமிழ்நாடு, கர்நாடகம், ஆந்திரப் பிரதேசம், கேரளா போன்ற தென் மாநிலங்களில் பரவலாகப் படிக்கப்படுகிறது.

## மேற்கோள்கள்

## வெளி இணைப்புகள்
*  இணைய தளம்

பகுப்பு:இந்திய நாளிதழ்கள்
பகுப்பு:இந்திய ஆங்கிலப் பத்திரிகைகள்
தமிழ் முரசு (இந்தியா)

**தமிழ் முரசு** கலாநிதி மாறனின் சன் தொலைக்காட்சி குழுமத்தால் வெளியிடப்படும் ஒரு தமிழ் நாளிதழ். மாலை நேரங்களில் வெளியாகும் இந்த செய்தித்தாள், 2005 இல் தொடங்கப்பட்டது.

## வெளி இணைப்புகள்
*இணையதளம்

பகுப்பு:தமிழக நாளிதழ்கள்
பகுப்பு:தமிழ் நாளிதழ்கள்
பகுப்பு:சன் குழுமம்
மாலை மலர்

**மாலை மலர்** தினத்தந்தி குழுமத்தால் வெளியிடப்படும் ஒரு தமிழ் நாளிதழ். மாலை நேரங்களில் வெளியாகும் இந்த செய்தித்தாள், 1977 இல் சி. பா. ஆதித்தனாரால் கோவையில் தொடங்கப்பட்டது. தற்போது தமிழ்நாட்டில் கோவை, சென்னை, சேலம், ஈரோடு, புதுச்சேரி, மதுரை, திருச்சி, நாகர்கோவில், வேலூர் போன்ற நகரங்களில் இருந்து எட்டு பதிப்புகளாக வெளியாகின்றது.

இச்செய்தித் தாளின் இணைய தளத்தில் செய்திகள் மட்டும் அல்லாமல் திரைப்படத்துறைக்காக தனியாக ஒரு பகுதி அமைக்கப்பட்டுள்ளது. அதில் திரைப்படம் தொடர்பான செய்திகள், விமர்சனங்கள் மற்றும் வீடியோ பதிவுகளும் பதிவேற்றம் செய்யப்படுகின்றன.

## மேற்கோள்கள்

## வெளி இணைப்புகள்
*இணையதளம்

பகுப்பு:இந்திய நாளிதழ்கள்
பகுப்பு:தமிழ் நாளிதழ்கள்
தினபூமி

**தினபூமி** (*Thinaboomi*) தமிழ்நாட்டின் மதுரையைத் தலைமையிடமாகக் கொண்டு வெளியிடப்படும்  ஒரு தமிழ் நாளிதழ் ஆகும். 1990 ஆம் ஆண்டுகளின்  பிற்பகுதியில் எசு.மணிமாறன் என்பவரால் நிறுவப்பட்டது. சென்னை, கோவை, திருச்சி, சேலம், நெல்லை, கொச்சி, பாண்டிச்சேரி, வேலூர் ஆகிய நகரங்களில் அச்சிடப்பட்டு வெளியிடப்படுகிறது.

## வரலாறு
2010ஆம் ஆண்டு தினபூமியின் ஆசிரியர் எசு.மணிமாறனும்  அவரது மகன் இரமேசு குமாரும் காவல்துறையினரால் கைது செய்யப்பட்டனர்.  மதுரை கிராணைட்டு ஊழலை மூடிமறைத்ததன் விளைவாக எழுந்த அரசியல் அழுத்தம் காரணமாக தாங்கள் துன்புறுத்தப்பட்டதாக இருவரும் தொடர்ந்து குற்றம் சாட்டினர். அடுத்த ஆண்டுகளில், இந்திய அச்சக மன்றமும்  புதிதாக தேர்ந்தெடுக்கப்பட்ட தமிழக அரசும், வழக்கை இரத்து செய்ய ஆசிரியருக்கு ஆதரவளித்தன.
## மேற்கோள்கள்

## புற இணைப்புகள்
*இணையதளம்

பகுப்பு:இந்திய நாளிதழ்கள்
பகுப்பு:தமிழக நாளிதழ்கள்
தி பைனான்சியல் எக்ஸ்பிரஸ்

***தி பைனான்சியல் எக்ஸ்பிரஸ்*** (ஆங்கிலம்:The Financial Express) சென்னையைத் தலைமையிடமாகக் கொண்டு பிரசுரிக்கப்படும் ஒரு ஆங்கில மொழி செய்தித்தாள். *[[இந்தியன் எக்ஸ்பிரஸ்]]* நாளிதழை வெளியிடும் இந்தியன் எக்ஸ்பிரஸ் நிறுவனமே இச்செய்தித்தாளின் பதிப்பாளர்.

## வெளி இணைப்புகள்
*   இணைய தளம்

பகுப்பு:இந்திய நாளிதழ்கள்
பகுப்பு:இந்திய ஆங்கிலப் பத்திரிகைகள்
பகுப்பு:இந்திய வணிக இதழ்கள்
மின்ட்

***மின்ட்*** (ஆங்கிலம்:Mint) மும்பையைத் தலைமையிடமாகக் கொண்டு பிரசுரிக்கப்படும் ஒரு ஆங்கில மொழி வணிக செய்தித்தாள். *[[ஹிந்துஸ்தான் டைம்ஸ்]]* நாளிதழை வெளியிடும் ஹெச். டி. மல்டிமீடியா நிறுவனம் அமெரிக்க வணிக நாளிதழான *வால் ஸ்ட்ரீட் ஜர்னல்* உடன் சேர்ந்து இந்த செய்தித்தாளை வெளியிடுகிறது.

## வெளி இணைப்புகள்
*  இணைய தளம்

பகுப்பு:இந்திய நாளிதழ்கள்
பகுப்பு:இந்திய ஆங்கிலப் பத்திரிகைகள்
தொ. சானகிராமன்

thumb|right|200px
தொண்டை மண்டலம் செஞ்சிக்கு அருகில் உள்ள இரெ. பாளையத்தில் பிறந்தவர். தொப்பையா - இலக்குமி அம்மையார் பெற்றோர்.
இளமைக் காலங்களில் நாடகங்கள் இயக்கி - நடிக்கவும் செய்தவர். திருவள்ளுவர் மன்றம் (1964) அமைத்தவர். 1964-65இல் உயர்நிலைப் பள்ளியில் அறிவியல் மன்றச் செயலர்.

சென்னைப் பச்சையப்பன் கல்லூரியில் புகுமுக வகுப்பும் (P.U.C) மாநிலக் கல்லூரியில் இயற்பியலும் (B.Sc.) பயின்றவர். முதுகலை (M.A.) சென்னைப் பச்சையப்பன் கல்லூரியிலும், மாநிலக் கல்லூரியில் முதுஆய்வர் (M.phill - Highly Commended) பட்டமும் பெற்றவர். சென்னை சட்டக் கல்லூரியில் சட்டம் (B.L.) பயின்றவர். சென்னைப் பல்கலைக்கழகத்தில் முனைவர் (Ph.D) பட்டம் அளிக்கப் பெற்றவர். அண்ணாமலைப் பல்கலைக்கழகத்தில் முதுநிலை தொ.நி. பட்டயமும் (PG - D.L.A.) அண்ணா மேலாண்மைக் கழகத்தில் (Anna Institute of Management) நிர்வாகப் பயிற்சிச் சான்றிதழும் (Certificate) பெற்றவர். தமிழ்நாடு அரசு, பெரியார் அறிவியல் தொழில்நுட்ப மையத்தின் “கணினி இணையத்திறன்” - பட்டயச் சான்றிதழ் பெற்றவர்.

‘விடுதலை’ நாளிதழ் செய்திப் பிரிவில் உதவி ஆசிரியர்; தந்தை பெரியார் அவர்கள் உடனிருந்து இரண்டு ஆண்டுகள் ‘பணிவிடை’ செய்யும் பேறு பெற்றவர். தந்தை பெரியார் அவர்களை வைத்துத் தம் தலைமையில் சென்னையில் திராவிட மாணவர் கழக மாநாட்டை (1971) நடத்தியவர். விக்டோரியா மாணவர் விடுதி இலக்கிய மன்றச் செயலராக - கவிப்பேரரசர் கண்ணதாசன். பெரும்புலவர் பேராசிரியர் மா.நன்னன். இனமானப் பேராசிரியர் ஆகியவர்களை அழைத்து இலக்கியக் கூட்டங்கள் கண்டவர். ‘தீக்குச்சிகள்’ (கவிதை), ‘அறிவியல் தமிழ் இலக்கியம்’ (தமிழ்நாடு அரசு, தமிழ் வளர்ச்சித்துறை ‘சிறந்த நூற்கள்’ நிதி உதவியின் வெளியீடு) நூல்களின் ஆசிரியர், கல்லூரிப் பேராசிரியர் மற்றும் முதல்வர் பணிகள் ஆற்றியவர். எம்.ஓ.பி. வைணவ மகளிர் கல்லூரி (தன்னாட்சி) சென்னை, பாரதிதாசன் அரசு மகளிர் கல்லூரி (தன்னாட்சி), புதுச்சேரி ஆகிய நிறுவனங்களின்,¢ தமிழ்த் துறை பாடதிட்டக் குழு உறுப்பினராக உள்ளவர். சென்னை வானொலியில் அறிவியலறிஞர், கல்வியாளர் முனைவர் வா.செ.கு., முனைவர் அவ்வை நடராசன் ஆகியவருடன் பங்கேற்றவர் கலைஞர் படைப்புலகம் தொகுப்பில் இடம்பெற்ற “மாவோவும் கலைஞரும் - ஓர் ஒப்பாய்வு” ஆகிய அறிவியல் பார்வை தமிழ்க் கட்டுரைகள் வழங்குபவர்.

சென்னைத் தொலைக்காட்சி நேர்காணல்களில் தோன்றியவர். கவிஞர், கட்டுரையாளர், செய்தியாளர், சமுதாயப்பணி ஆர்வலர், தற்பொழுது தமிழ் இணையப் பல்கலைக்கழகத்தில் அறிவுரைஞர் மற்றும் பொதுத் தகவல் அலுவலராகப் பணியாற்றுபவர்.

மறைவு : 05-11-2022

பகுப்பு:இதழாசிரியர்கள்
பொ. தி. இராசன்

**பி. டி. ராஜன்** என்றழைக்கப்பட்ட **பொன்னம்பல தியாகராஜன்** (1892 &ndash; 1974) சென்னை மாகாணத்தின் முன்னாள் முதல்வரும் நீதிக்கட்சியின் தலைவர்களுள் ஒருவருமாவார். ஆக்ஸ்போர்டு மற்றும் கேம்பிரிட்ஜ் பல்கலைகழகங்களில் சட்டம் படித்து வழக்கறிஞர் பட்டம் பெற்ற பி. டி. ராஜன் 1920 சட்டமன்றத் தேர்தலில் நீதிக்கட்சியின் சார்பில் போட்டியிட்டு தமிழக சட்டமன்றத்துக்கு தேர்ந்தெடுக்கப்பட்டார். 1937 வரை சட்டமன்ற உறுப்பினராக நீடித்தார். 1932-37 காலகட்டத்தில் சென்னை மாகாணத்தின் பொதுப்பணித்துறை அமைச்சராகப் பணியாற்றினார். முதல்வராக இருந்த பொபிலி அரசர் ஐரோப்பாவிற்கு சுற்றுப்பயணம் மேற்கொண்ட போது சென்னை மாகாணத்தின் தற்காலிக முதல்வராகவும் பதவி வகித்தார். 1944 இல் பெரியார் ஈ. வே. ராமசாமியுடன் ஏற்பட்ட கருத்து வேறுபாட்டால் திராவிடர் கழகத்தில் இணைய மறுத்து விட்டார். 1944 முதல் பி. டி. ராஜனின் தலைமையில் நீதிக்கட்சி என்ற பெயரில் போட்டி நீதிக்கட்சியாக ஒரு தனிக் கட்சி செயல்பட்டு வந்தது. 1952 சட்டமன்றத் தேர்தலில் ராஜனின் தலைமையில் பதினான்கு இடங்களில் போட்டியிட்டது. இத்தேர்தலில் ராஜன் மட்டும் கம்பம் தொகுதியில் வென்று சட்டமன்ற உறுப்பினரானார். 1957 சட்டமன்றத் தேர்தலில் உத்தமபாளையம் தொகுதியில் சுயேட்சையாகப் போட்டியிட்டு தோல்வியடைந்த பின் அவர் தேர்தல்களில் பங்கேற்கவில்லை. பி. டி. ராஜன் 1974 இல் மரணமடைந்தார். இவரின் மகன் பி. டி. ஆர். பழனிவேல்ராஜன் பின்னாளில் தமிழக சட்டப்பேரவைத் தலைவராகவும் அமைச்சராகவும் பணியாற்றினார்.

பி.டி. இராசனின் நினைவைப் போற்றும் வகையில் வகையில் மதுரை கோரிப்பாளையத்திலும், சென்னை கலைஞர் கருணாநிதி நகரிலும் இருக்கும் சாலைகளுக்கு அவரது பெயர் சூட்டப்பட்டுள்ளது.

## மேற்கோள்கள்

பகுப்பு:தமிழ்நாட்டு முதலமைச்சர்கள்
பகுப்பு:நீதிக்கட்சித் தலைவர்கள்
பகுப்பு:1892 பிறப்புகள்
பகுப்பு:1974 இறப்புகள்
பகுப்பு:தேனி மாவட்ட மக்கள்
பகுப்பு:மதுரை அரசியல்வாதிகள்
பகுப்பு:20 ஆம் நூற்றாண்டு இந்திய வழக்கறிஞர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
இறை ஊழியர் (கிறித்தவம்)

**இறை ஊழியர்** அல்லது **இறை பணியாளர்** (*Servant of God*) என்பது ஏதாவது ஒரு மதப்பிரிவின் நம்பிக்கையில் உறுதியாய் இருப்பவர்களைக் குறிக்கும். கிழக்கு மரபுவழி திருச்சபையில் எல்லா கிறித்தவர்களையும் குறிக்கும். 
## கத்தோலிக்கம்

**இறை ஊழியர்** அல்லது **இறை பணியாளர்** என்பது கத்தோலிக்க திருச்சபையால் புனிதர் பட்டம் அளிக்கப்படுவதற்கான நான்கு படிகளில் முதல் படியாகும். ஒருவர் இறந்து ஐந்து வருடம் ஆனபின்பே புனிதர் பட்டத்திற்கான வேலைகள் ஆரம்பமாகும். குறிப்பிட இடத்தில் உள்ள இறைமக்களால் புனிதர் என நம்பாப்படுகின்றவர்களை அகில உலக திருச்சபையும் ஏற்றுகொள்ள ஆயரால் அளிக்கப்படும் முதல் பட்டமாகும்.

## ஆதாரம்


பகுப்பு:கத்தோலிக்கம்
வணக்கத்திற்குரியவர்

**வணக்கத்திற்குரியவர்** என்பது கிறித்தவச் சான்றோருக்கு வழங்கப்படும் பட்டங்களுள் ஒன்றாகும். குறிப்பாகக் கத்தோலிக்க திருச்சபையால் புனிதர் பட்டம் அளிக்கப்படுவதற்கான நான்கு படிகளில் இரண்டாவது படியாகும். ஆயரால் நியமிக்கப்பட்ட குழு, இறந்த நபரின் வாழ்க்கையை ஆராய்ந்தறிந்து அவர் ***வீரமான (மீநிலை) நற்பண்பு*** (Heroic Virtue) மீநிலை நற்பண்பு கொண்டுள்ளார் என பரிந்துரைத்தால், வணக்கத்திற்குரியவர் என அறிவிக்கப்படுவார். தலைசிறந்த நற்பண்புகள் என்பவை இறையியல் நற்பண்புகளான நம்பிக்கை, எதிர்நோக்கு மற்றும் இறையன்பு ஆகியவற்றையும், தலையான நற்பண்புகளான முன்மதி, 
அளவுடைமை, நீதி மற்றும் துணிவு ஆகியவற்றையும் உள்ளடக்கும்.

கத்தோலிக்க நம்பிக்கையின் மீது இருக்கும் வெறுப்பால் (hatred for the faith - "odium fidei") மறைசாட்சியாக கொல்லப்பட்டு வணக்கத்திற்குரியவர் நிலையை அடைந்தவர்களுக்கு, அருளாளர் பட்டம் அளிக்கப்பட புதுமைகள் ஏதும் நிகழத் தேவை இல்லை. தமிழகத்தில் பிறந்த தேவசகாயம் பிள்ளைக்கு இது போலவே அருளாளர் பட்டம் அளிக்கப்பட்டுள்ளது குறிப்பிடத்தக்கது.

ஆயினும் மறைசாட்சியாக இறக்காதவர்களுக்கு ஒரு புதுமை நிகழ்ந்தால் மட்டுமே அருளாளர் பட்டம் அளிக்கப்படும், அதுவரை அவர் வணக்கத்திற்குரியவர் என்றே கருதப்படுவார்.

## மேற்கோள்கள்

பகுப்பு:கத்தோலிக்கம்
பகுப்பு:திருச்சபைப் பட்டங்கள்
பிசினஸ் லைன்

***தி பிசினஸ் லைன்*** (ஆங்கிலம்:The Business Line) சென்னையைத் தலைமையிடமாகக் கொண்டு பிரசுரிக்கப்படும் ஒரு ஆங்கில மொழி செய்தித்தாள். *[[த இந்து]]* நாளிதழை வெளியிடும் கஸ்தூரி அண்ட் சன்ஸ் நிறுவனமே இச்செய்தித்தாளின் பதிப்பாளர். இது இந்தியாவின் ஆங்கில வணிக செய்தித்தாள்களுள் விற்பனையில் இரண்டாமிடத்தில் உள்ளது.
*இந்திய வாசகர்கள் ஆய்வு 2017* அறிக்கையின்படி 7.75 லட்சம் பேர் பிசினஸ் லைன் நாளிதழின் வாசகர்களாக உள்ளனர். பிசினஸ் லைன் இந்தியாவின் பல பகுதிகளில் 18 பதிப்புகளாக அச்சிடப்படுகிறது.
## மேற்கோள்கள்

## வெளி இணைப்புகள்
*  இணைய தளம்

பகுப்பு:இந்திய நாளிதழ்கள்
பகுப்பு:இந்திய ஆங்கிலப் பத்திரிகைகள்
பகுப்பு:இந்திய வணிக இதழ்கள்
பகுப்பு:தி இந்து குழுமம்
பிசினஸ் ஸ்டாண்டர்ட்

***பிசினஸ் ஸ்டாண்டர்ட்*** (ஆங்கிலம்:Business Standard) இந்தியாவில் பிரசுரிக்கப்படும் வணிகச் செய்தித்தாள். *[[தி டெலிகிராஃப்]]* நாளிதழை வெளியிடும் ஆனந்தா பதிப்பக நிறுவனமே இச்செய்தித்தாளின் பதிப்பாளர். இது ஆங்கிலம் மற்றும் இந்தி மொழிகளில்  அச்சாகி வெளியாகிறது.

## வெளி இணைப்புகள்
*  இணைய தளம்

பகுப்பு:இந்திய நாளிதழ்கள்
பகுப்பு:இந்திய ஆங்கிலப் பத்திரிகைகள்
பகுப்பு:இந்திய வணிக இதழ்கள்
கல்கத்தா கொடி

**கல்கத்தா கொடி** எனப்படுவது இந்தியாவின் ஆரம்பத்தில் பாவிக்கப்பட்ட ஒரு உத்தியோகப் பூர்வமற்ற கொடியாகும். சுசீந்திர பிரசாத் போஸ் என்பவரால் இந்தக் கொடி வடிவமைக்கப்பட்டு ஆகஸ்ட் 7, 1906 அன்று கல்கத்தா நகரில் பார்ஸி பகன் சதுரத்தில் என்றழைக்கபடும் கிரீன் பார்க் சதுக்கத்தில் முதன் முதலில் அறிமுகம் செய்து வைக்கப்பட்டது. 

முதல் இந்திய தேசிய மூவர்ணக் கொடியான இது ஆரஞ்சு, மஞ்சள், பச்சை என்ற மூவர்ண கிடையான பட்டிகளை கொண்டிருந்தது. மேல் பட்டையான ஆரஞ்சு நிறப்பட்டையில் பாதி விரிந்த நிலையில் எட்டு தாமரை சின்னங்களும், கீழ்ப்பட்டையான பச்சை பட்டையில் சூரியனையும் பிறையையும் சின்னமாக கொண்டுள்ளது. சூரியன் இந்துக்களையும் பிறை இசுலாமியர்களையும் குறிப்பிடப் பயன்பட்டது. இக்கொடியின் நடுவே இருந்த மஞ்சள் நிறப்பட்டையில் *[[வந்தே மாதரம்]]* என்று தேவநகரி மொழியில் எழுதப்பட்டும் இருந்தது.

## மேற்கோள்கள்

பகுப்பு:இந்தியா தொடர்பான குறுங்கட்டுரைகள்
பகுப்பு:இந்தியாவின் கொடிகள்
தமிழ்நாடு சட்டமன்றத் தேர்தல், 1984

தமிழ்நாட்டின் எட்டாவது **சட்டமன்றத் தேர்தல் 1984** ஆம் ஆண்டு டிசம்பர் மாதம் நடை பெற்றது. அனைத்திந்திய அண்ணா திராவிட முன்னேற்றக் கழகம் வெற்றி பெற்று, ம. கோ. இராமச்சந்திரன் மூன்றாம் முறையாக தமிழகத்தின் முதல்வரானார். 1987 இல் இறக்கும்வரை அவரே தமிழகத்தின் முதல்வராக தொடர்ந்து பதவி வகித்தார்.

## தொகுதிகள்
1984 ஆம் ஆண்டு தமிழ் நாட்டில் மொத்தம் 234 சட்டமன்ற உறுப்பினர்கள் இருந்தனர். அவர்கள் 189  பொதுத் தொகுதிகளில் இருந்தும் 45 தனித் தொகுதிகளில் இருந்தும் (தாழ்த்தப்பட்டவருக்கும், பழங்குடியினருக்கும் ஒதுக்கப்பட்டவை) தேர்ந்தெடுக்கப்பட்டனர்.

## கட்சிகள்
1977 முதல் எட்டாண்டுகள் தமிழகத்தை ஆண்டு வந்த அதிமுகவுடன் இந்திரா காங்கிரசும் காந்தி காமராஜ் காங்கிரசும் கூட்டணி அமைத்து இத்தேர்தலில் போட்டியிட்டன. திமுக தலைமையில் அமைந்த எதிர்க்கட்சி கூட்டணியில் இந்திய கம்யூனிஸ்ட் கட்சி, மார்க்சிஸ்ட் கம்யூனிஸ்ட், ஜனதா கட்சி ஆகியவை இடம் பெற்றிருந்தன. மேற்குறிப்பிட்ட கட்சிகளைத் தவிர அம்பேத்கார் க்ராந்தி தளம், பாரதீய ஜனதா கட்சி, காங்கிரசு (ஜே), தமிழ் நாடு காங்கிரசு போன்ற கட்சிகளும் இத்தேர்தலில் போட்டியிட்டன.

## அரசியல் நிலவரம்
*1980 தேர்தலில் திமுகவுடன் கூட்டணி அமைத்துப் போட்டியிட்ட இந்திரா காங்கிரசு இம்முறை அதிமுகவுடன் கூட்டணி அமைத்தது. 1984 அக்டோபர் மாதம் அன்றைய இந்திய பிரதமரான, இந்திரா காந்தி படுகொலை செய்யப்பட்டதால் எழுந்த அனுதாப அலையும், சிறுநீரகக் கோளாறு காரணமாக ஏற்பட்ட உடல் நல குறைவால் எம்ஜியாருக்கு ஆதரவாக எழுந்த அனுதாப அலையும், இக்கூட்டணியை பலம் பெறச் செய்தன. 1983 இல் சட்டமன்ற உறுப்பினர் பதவியை ராஜினாமா செய்து விட்டு மேலவை உறுப்பினராகி இருந்த திமுக தலைவர் மு. கருணாநிதி அவர்கள் அன்னை இந்திராகாந்தியின் எதிர்பாராத மரணம் எதிர்க்கட்சித் தலைவரும் தனது ஆருயிர் நண்பருமான எம். ஜி. ஆர் அவர்களின் உடல் நல குறைவால் அமெரிக்காவில் பெரும் சிகிச்சையில் இருந்ததால். அந்த இரண்டு துயர சம்பவங்களால் எதிர்க்கட்சி தலைவரான கருணாநிதி அவர்கள் இந்த தேர்தலில் போட்டியிடவில்லை.
*திமுக கூட்டணியில் இரு கம்யூனிஸ்ட் கட்சிகளும், ஜனதா கட்சியும் இடம் பெற்றிருந்தன. எம்ஜியார் அமெரிக்காவில் மருத்துவமனையில் சிகிச்சை பெற்று வந்ததால் அதிமுக கூட்டணியின் தேர்தல் பிரச்சாரத்தை அவரது அமைச்சர்களில் ஒருவரான இராம. வீரப்பன் திட்டமிட்டு நடத்தினார். அதிமுக பிரச்சாரத்தின் ஒரு பகுதியாக எம்ஜியார் மருத்துவமனையின் சிகிச்சை பெறும் காட்சிகள் தமிழ்நாட்டு திரையரங்குகளில் திரையிடப்படடன. இத்தேர்தலின் போதே ”எம்.ஜி.ஆர் ஃபார்முலா” என்றழைக்கப்படும் கூட்டணி உடன்பாட்டு முறை முதன் முதலில் பயன்படுத்தப்பட்டது. இதன்படி நாடாளுமன்றத் தேர்தலில் தேசியக் கட்சிக்கு (காங்கிரசு) 70 % இடங்களும், மாநிலக் கட்சிக்கு (அதிமுக) 30% இடங்களும் ஒதுக்கப்பட்டன. சட்டமன்றத் தேர்தலில் காங்கிரசுக்கு 30% இடங்களும், அதிமுகவுக்கு 70% இடங்களும் ஒதுக்கப்பட்டன.

## தேர்தல் முடிவுகள்
தேர்தல் தேதி – 24 டிசம்பர் 1984; மொத்தம் 73.47 % வாக்குகள் பதிவாகின.

## ஆட்சி அமைப்பு
அதிமுக தனிப்பெரும்பான்மையுடன் வெற்றி பெற்றது. எம். ஜி. இராமச்சந்திரன் மீண்டும் தமிழகத்தின் முதல்வரானார். 1987 வரை அவரே தமிழக முதல்வராகப் பணியாற்றினார்.

## இதனையும் காண்க
*தமிழ்நாட்டில் இந்திய நாடாளுமன்றத் தேர்தல், 1984
*இந்தியப் பொதுத் தேர்தல், 1984
## மேற்கோள்கள்

## வெளியிணைப்பு
1984 சட்டமன்ற தேர்தல் முடிவுகள்

பகுப்பு:1984 தேர்தல்கள்
பகுப்பு:தமிழ்நாடு சட்டமன்றத் தேர்தல்கள்
பகுப்பு:1984 நிகழ்வுகள்
கல்பனா-1

**கல்பனா-1** இந்திய விண்வெளி ஆய்வு மையத்தின் முதல் முழுநேர வானிலைத் துணைக்கோள் ஆகும். இது துருவ செயற்கைக்கோள் ஏவு ஊர்தி பீ.எசு.எல்.வி-C4 மூலம் 12 செப்டம்பர் 2002 அன்று ஏவப்பட்டு புவிநிலைச் சுற்றுப்பாதையில் செலுத்தப்பட்டது; பீ.எசு.எல்.வியினால் ஏவப்பட்டு புவிநிலைச் சுற்றுப்பாதையில் செலுத்தப்பட்ட முதல் செயற்கைக்கோளும் இதுவே. இது மெட்சாட்-1 என்று முதலில் அழைக்கப்பட்டது; பின்னர் பெப்ருவரி 5 2003 அன்றிலிருந்து கல்பனா சாவ்லாவை நினைகூரும் பொருட்டு அன்றைய இந்தியப் பிரதமர் வாஜ்பாயினால் கல்பனா-1 எனப் பெயரிடப்பட்டது.

## கட்டமைப்பு
கல்பனா-1, ஐ-1000 [இன்சாட்-1000] என்ற புதியதொரு செயற்கைக்கோள் அடியைப் பயன்படுத்தி வடிவமைக்கப்பட்டுள்ளது. இது கரிமயிழையினால் வலுவூட்டப்பட்ட நெகிழிப் [CFRP] பொருள்களால் ஆன குறைந்த எடைக் கட்டுமானப் பொருள்களைக் கொண்டது.

## முக்கியத் தகவல்கள்

## மேற்கோள்கள்


பகுப்பு:இந்திய விண்வெளித் திட்டங்கள்
பகுப்பு:இந்திய செயற்கைக்கோள்கள்
வேளச்சேரி நீர் விளையாட்டுகள் வளாகம்

**வேளச்சேரி நீர் விளையாட்டுக்கள் வளாகம்** (*Velachery Aquatic Complex*) இந்தியாவின் சென்னை நகரில் பார்வையாளர் வசதிகளுடன் அமைக்கப்பட்டுள்ள ஓர் நீச்சல்குள வளாகமாகும். 1995-ஆம் ஆண்டு நிகழ்ந்த தெற்காசிய விளையாட்டுப் போட்டிகளுக்காக கட்டப்பட்டது.

## மேற்கோள்கள்


பகுப்பு:சென்னை
பகுப்பு:இந்திய விளையாட்டரங்குகள்
பகுப்பு:நீச்சல் குளங்கள்
யமுனா விளையாட்டு வளாகம்

**யமுனா விளையாட்டு வளாகம்** (Yamuna Sport Complex) இந்தியத் தலைநகர் புதுதில்லியில் உள்ள ஓர் விளையாட்டு வளாகமாகும்.

### மேசைப்பந்தாட்டம்

### வில்வித்தை

## 2010 பொதுநலவாயம் விளையாட்டுக்கள்

2010 பொதுநலவாயம் விளையாட்டுக்களில் மேசைப்பந்தாட்டம் மற்றும் வில்வித்தை போட்டிகள் இங்கு நடத்தப்படும். 
## மேலும் பார்க்க
* 2010 பொதுநலவாயம் விளையாட்டுக்கள்
* ஜவஹர்லால் நேரு விளையாட்டரங்கம், தில்லி

## வெளியிணைப்புகள்
*யமுனா விளையாட்டரங்கம் 
*2010 தில்லி பொதுநலவாய விளையாட்டுக்கள் தளம்

பகுப்பு:தில்லியில் விளையாட்டு
பகுப்பு:இந்திய விளையாட்டரங்குகள்
பகுப்பு:கிழக்கு தில்லி மாவட்டம்
தல்கடோரா விளையாட்டரங்கம்

**தல்கடோரா உள்விளையாட்டரங்கம்** (**Talkatora Indoor Stadium**) இந்தியத் தலைநகர் புது தில்லியில் அமைந்துள்ள ஓர் உள்விளையாட்டரங்கமாகும். இந்த விளையாட்டரங்கில் 3035 பார்வையாளர்கள் இருக்கைகள் உள்ளன. புது தில்லி மாநகராட்சிக்கு உரிமையான இவ்வரங்கம் போட்டிக்களம்,முன்னரங்கம்,பின்னரங்கம் என மூன்று குறிப்பிட்ட வலநங்களைக் கொண்டுள்ளது. ஓர் போட்டிக் களத்தையும் நான்கு முன்பயிற்சி களங்களையும் கொண்டுள்ளது. மேலும் விளையாட்டு வீரர்கள் தங்கள் வசதிக்குக் கொடுக்கப்பட்டுள்ள இடத்திலிருந்து போட்டிக்களத்திற்குச் செல்ல சுரங்கப்பாதையும் உள்ளது. 

இந்த விளையாட்டரங்கம் 2010 பொதுநலவாய விளையாட்டுக்களில் குத்துச்சண்டை போட்டிகள் நடக்கும் நிகழிடமாக உள்ளது.

## மேற்கோள்கள்


## மேலும் பார்க்க
*2010 பொதுநலவாய விளையாட்டுக்கள்
*ஜவஹர்லால் நேரு விளையாட்டரங்கம், தில்லி
## வெளியிணைப்புகள்
*இந்தியா சுற்றுலா உதவியேடு 

பகுப்பு:தில்லியில் விளையாட்டு
பகுப்பு:இந்திய விளையாட்டரங்குகள்
பகுப்பு:உள்விளையாட்டரங்குகள்
முனைவர். கர்ணிசிங் சுடுதல் வெளி

**முனைவர். கர்ணிசிங் சுடுதல்வெளி** புது தில்லியில் உள்ள ஓர் சுடுதல் வெளியாகும். 1982ஆம் ஆண்டு நடந்த 9வது ஆசிய விளையாட்டுப் போட்டிகள் போது சூரஜ்குண்ட் சாலையில் கட்டப்பட்டது.2010 பொதுநலவாய விளையாட்டுக்களுக்காக முழுவதுமாக இடிக்கப்பட்டு சீரமைக்கப்பட்டுள்ளது.உலகின் நவீன வசதிகளைக் கொண்டு மிகச்சிறந்த நிகழிடமாக விளங்குகிறது.ரூ.150 கோடி செலவில் 13 மாதங்களில் இப்பணி நிறைவேற்றப்பட்டுள்ளது.

## வசதிகள்
72 ஏக்கர் பரப்பில் கட்டப்பட்டுள்ள இந்த வளாகம் ஆறு பகுதிகளாக பிரிக்கப்படுள்ளது.
# 10 மீ சுடுவெளி
# 25 மீ சுடுவெளி
# 50 மீ சுடுவெளி
# இறுதி சுடுவெளி
# களிமண் புறாக்கள் சுடுவெளி
# கவச சுடுதல்

10 மீ சுடுவெளிக்காக குளிரூட்டப்பட்ட உள்விளையாட்டரங்கம் கட்டப்பட்டுள்ளது.500 பார்வையாளர்கள் காண வகை செய்யப்பட்டுள்ளது.இரு தனி மின்வழங்கிகளிலிருந்து தடங்கலில்லாதிருக்க மின்வசதி பெறப்பட்டுள்ளது.

25 மீ சுடுவெளி பார்வையாளர் பகுதி மட்டும் மூடப்பட்டிருக்கும் வெளி விளையாட்டரங்கமாகும். இங்கு 50 சுடுபுள்ளிகள் அமைக்கப்பட்டிருக்கின்றன.

வளாகம் முழுவதும் பசுமையான தாவரங்கள் நடப்பட்டு அழகாகத் தோற்றமளிக்கிறது.இங்கு தங்குபவர்களின் வசதிக்காக தன்னிறைவு பெற்ற விடுதி ஒன்று 200 நபர்கள் தங்குமளவிற்கு கட்ட திட்டம் உள்ளது.

## முனைவர் கர்ணிசிங்
இவ்விளையாட்டு வசதிக்கு முன்பு தன்னாட்சி நிலவிய பிகானீர் மாநிலத்தின் மன்னர் முனைவர் கர்ணிசிங் அவர்களது சுடுதல் திறமையை நினைவு கூறும் வகையில் அவரது பெயர் இடப்பட்டது.அவரது சிறந்த சுடுதல் திறமைக்காக 1961ஆம் ஆண்டு அவருக்கு அருச்சுனா விருது வழங்கப்பட்டிருந்தது.மேலும் அவர் 1962ஆம் ஆண்டில் நடந்த **38வது உலக சுடுதல் சாதனையாளர் போட்டியில்** வெள்ளிப் பதக்கம் பெற்றார்.

## மேற்கோள்கள்


## வெளியிணைப்புகள்
* அரசு மக்கள் தொடர்பக செய்திக்குறிப்பு
* தில்லி பொதுநலவாய விளையாட்டுக்கள் இணையதளம்
* சுற்றுலா உதவிக்குறிப்பேடு  

பகுப்பு:இந்திய விளையாட்டரங்குகள்
பகுப்பு:தில்லி
பகுப்பு:சுடுதல் (விளையாட்டு)
ஆர்கே கண்ணா டென்னிஸ் வளாகம்

right|thumb|வளாகத்தின் மத்திய ஆடுகளம்
**ஆர்கே கண்ணா டென்னிஸ் வளாகம்** (**R.K. Khanna Tennis complex**)புதுதில்லியில் அமைந்துள்ள ஓர் டென்னிசு விளையாட்டரங்கமாகும்.1970ஆம் ஆண்டு முதல் இயங்கிவரும் இவ்வளாகம் 1982ஆம் ஆண்டு நடந்த ஆசிய விளையாட்டுப் போட்டிகள் போது டென்னிசு போட்டிகள் நிகழிடமாக விளங்கியது.2010 பொதுநலவாய விளையாட்டுக்களுக்காக ரூ.65 கோடி செலவில் 11,500 ச.மீ பரப்பில் முற்றிலும் சீரமைக்கப்பட்டுள்ளது. பொதுநலவாய விளையாட்டுக்களில் டென்னிசு ஓர் போட்டியாக 2010 தில்லி விளையாட்டுகளின் போதுதான் எடுத்துக்கொள்ளப்படுகிறது.

ஓர் மைய விளையாட்டுக்களம், ஓர் காட்சிக் களம், ஆறு போட்டிக் களங்கள் மற்றும் ஆறு பயிற்சிக் களங்கள் என இவ்வளாகத்தில் 14 டென்னிசுக் களங்கள் உள்ளன.
## மேலும் காண்க
* 2010 பொதுநலவாய விளையாட்டுக்கள்
* ஜவஹர்லால் நேரு விளையாட்டரங்கம், தில்லி

## வெளியிணைப்புகள்
* டைம்ஸ் ஆஃப் இந்தியா செய்தி
* தில்லி பொதுநலவாய விளையாட்டுக்கள் இணையதளம்
* சுற்றுலா உதவிக்குறிப்பேடு 

பகுப்பு:தில்லியில் விளையாட்டு
பகுப்பு:இந்திய விளையாட்டரங்குகள்
பகுப்பு:டென்னிசு அரங்கங்கள்
எஸ்பிஎம் நீச்சல்குள வளாகம்

**முனைவர். எஸ்.பி.முகர்ஜி  நீச்சல் விளையாட்டரங்கம்** அல்லது**எஸ்பிஎம் நீச்சல்குள வளாகம்**(SPM Swimming Pool Complex) இந்தியத் தலைநகர்  புது தில்லியில் 2010 பொதுநலவாய விளையாட்டுக்களுக்காக அமைக்கப்படும் ஓர் நீச்சல்குள வளாகமாகும்.  இது இ.வி.ஆவிற்கு உரிமையானது. இவ்வளாகம் மூன்று வலயங்களாக, விளையாடுமிடம்,அரங்கு முன்புறம்,அரங்கு பின்புறம் என அமைந்துள்ளது.

## வசதிகள்
* ஓர் போட்டி நீச்சல்குளம்
* ஓர் நீரில் பாய்தல் குளம்
* ஓர் முன்பயிற்சிக் குளம்

## 2010 பொதுநலவாய விளையாட்டுக்கள்
இவ்வளாகம் 2010 பொதுநலவாய விளையாட்டுக்கள் நிகழ்வுகளில் நீர்விளையாட்டுகளுக்கான நிகழிடமாக இருக்கும்.

## மேலும் பார்க்க
*2010 பொதுநலவாய விளையாட்டுக்கள்

## மேற்கோள்கள்

பகுப்பு:நீச்சல் குளங்கள்
பகுப்பு:தில்லியில் உள்ள கட்டிடங்கள்
பகுப்பு:இந்திய விளையாட்டரங்குகள்
2006 பொதுநலவாய விளையாட்டுக்கள்

**2006 [[பொதுநலவாய விளையாட்டுக்கள்]]** 15 மார்ச் 2006 முதல் 26 மார்ச் 2006வரை ஆத்திரேலியாவின் விக்டோரியா மாநில மெல்பேர்ண் நகரில் நிகழ்ந்தது. பங்குகொண்ட அணிகள், விளையாட்டு வீரர்கள் மற்றும் நிகழ்வுகளின் எண்ணிக்கை போன்றவற்றால் 1956ஆம் ஆண்டு அங்கு நடந்த ஒலிம்பிக் விளையாட்டுக்களை விட  மிகப் பெரும் விளையாட்டு நிகழ்வாக அமைந்தது.துவக்கவிழா மற்றும் இறுதிவிழா மெல்பேர்ண் துடுப்பாட்டத் திடலில் நடந்தது.

### பதக்கங்களின் பட்டியல்

## மேற்கோள்கள்

## வெளியிணைப்புகள்

; அலுவல்முறை இணையதளங்கள்
* அலுவல்முறை வலைத்தளம்
* அதிகாரபூர்வ பதக்கப் பட்டியல் 

பகுப்பு:பொதுநலவாய விளையாட்டுக்கள்
பகுப்பு:மெல்பேர்ண்
பகுப்பு:2006 இல் விளையாட்டுகள்
தமிழ் எழுத்தொலி பிறத்தல்

ஒருவர் எழுத்தை உச்சரிக்க முயலும் போது கொப்பூழில் (உந்தி) இருந்து காற்று மேல் நோக்கி எழுகின்றது. இவ்வாறு எழும் காற்று அவரது தலை, கழுத்து, நெஞ்சு (மார்பு) ஆகிய இடங்களில் சென்று தங்கி (தொட்டு) நிற்கும். பின்னர், தலை, கழுத்து, நெஞ்சு ஆகிய இந்த மூன்று உறுப்புகளுடன், பல், இதழ், நாக்கு, மூக்கு, அண்ணம் (மேல்வாய்) ஆகிய ஐந்து உறுப்புகளும் சேர்ந்து இந்த எட்டு உறுப்புகளின் பொருத்தமான முயற்சியின் விளைவாக வெவ்வேறு எழுத்து ஒலிகள் பிறக்கின்றன. தமிழில் உள்ள எல்லா எழுத்து ஒலிகளும் இந்த முறையிலேயே பிறக்கின்றன. இதுவே எழுத்துப் பிறப்பின் பொதுவான இலக்கணம் ஆகும், இதை **எழுத்தொலி பிறத்தல்** என்றழைக்கப்படுகிறது.

## ஆதாரம்
(தொல்காப்பியம். எழுத்ததிகாரம்,83)



பகுப்பு:குறுங்கட்டுரைகள்
பகுப்பு:எழுத்திலக்கணம்
மண் பரிகரணம்

மண்ணிலுள்ள நுண்ணங்கிகளின் தொற்று நீக்கம், நீர் பற்றும் திறனை அதிகரித்தல்  மற்றும்  அமில காரத்தன்மையைச் சீராக்குதல் முதலான நடவடிக்கைகள் மண் பரிகரணம் (soil treatment) ஆகும்.
## [[மண் தொற்றுநீக்கம்]]
மண்ணிலுள்ள நுண்ணங்கிகளை அழிப்பது மண் தொற்று நீக்கமாகும்.

### மண் தொற்றுநீக்க முறைகள்
* இயற்கை சூரியக் கதிர்ப்பூட்டல் முறை ( :en:Soil solarization )
* சூரிய வேப்பமூட்டல் முறை 
* நீராவி உட்செலுத்தல் முறை ( :en:Soil steam sterilization)
* தூமமாக்கல் முறை ( :en:Fumigation)
* இரசாயன முறை( [Chemical Method)

[பகுப்பு:மண்
பகுப்பு:வேளாண்மை
1852

**1852**  (**[[ரோம எண்ணுருக்கள்|MDCCCLII]]**) ஒரு வியாழக்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு நெட்டாண்டு ஆகும்.

## நிகழ்வுகள்
*ஜனவரி 17 – திரான்சுவாலின் விடுதலையை ஐக்கிய இராச்சியம் அங்கீகரித்தது.
*ஜனவரி 11 – பிரித்தானியாவில் பெண்களுக்கான முதலாவது பொது கழிப்பறை லண்டனில் பெட்ஃபோர்ட் வீதியில் அமைக்கப்பட்டது.
*பெப்ரவரி 25 – தென்னாப்பிரிக்காவில் கேப் டவுன் அருகே எச்எம்எஸ் பெர்க்கன்ஹெட் என்ற கப்பல் மூழ்கியதில் 643 பேரில் 193 பேர் மட்டுமே உயிர் பிழைத்தனர்.
*ஏப்ரல் 1 – இரண்டாவது பர்மியப் போர் ஆரம்பமானது.
* ஜூலை 1 - அஞ்சல் தலைகள் இந்தியாவில் முதன் முதலாக சிந்து மாவட்டத்தில் அறிமுகப்படுத்தப்பட்டது. 
* அக்டோபர் 12 - ஆஸ்திரேலியாவின் மிகப் பழமையான சிட்னி பல்கலைக்கழகம் ஆரம்பிக்கப்பட்டது.
*நவம்பர் 11 - பிரித்தானியாவில் புதிய வெஸ்ட்மின்ஸ்டர் அரண்மனை திறக்கப்பட்டது.
* டிசம்பர் 2 - பிரான்சின் மன்னனாக மூன்றாம் நெப்போலியன் பதவியேற்றான்.

## தேதி அறியப்படாத நிகழ்வுகள்
* ஜனவரி - யாழ்ப்பாணத்தில் பேர்சிவல் பாதிரியார் விவிலியத்தைத் தமிழில் மொழிபெயர்க்கும் பணியை ஆரம்பித்தார்.
* திருவல்லிக்கேணி இந்து மேல் நிலைப் பள்ளி நிறுவப்பட்டது.

## பிறப்புகள்
* ஏப்ரல் 12 - லிண்டெமன்,  ஜெர்மானியக் கணிதவியலர் (இ. 1939)
* செப்டம்பர் 28 - என்றி முவாசான், பிரான்சிய வேதியியலாளர் (இ. 1907)
* டிசம்பர் 15 - ஹென்றி பெக்கெரல், பிரான்சிய இயற்பியலாளர் (இ. 1908)

## இறப்புகள்
* ஜனவரி 6 - லூயி பிரெயில், பார்வையற்றவர்களுக்கான எழுத்தினை உருவாக்கியவர் (பி. 1809)

## 1852 நாட்காட்டி

## மேற்கோள்கள்

*
சங்கநூல் தரும் செய்திகள்

சங்கநூல் என்பது பத்துப்பாட்டு, எட்டுத்தொகை எனும் இரண்டு தொகுப்பில் உள்ள பதினெண் மேல்கணக்கு நூல்களை மட்டும் குறிக்கும். கி.பி. இரண்டாம் நூற்றாண்டுக்கு முன்னிருந்து கி.மு. மூன்றாம் நூற்றாண்டுக்கு முன்னும் தொடர்கின்ற பழங்காலத்தைச் சங்க காலம் என்று அறிஞர்கள் கணித்துள்ளனர். இந்நூல்களிலுள்ள செய்திகளைப் பல்வேறு பிரிவுகளில் பகுத்தாயலாம்.

## சங்க கால மக்கள்
*மூவேந்தர்
*மன்னர்கள் அல்லது குறுநிலத் தலைவர்கள்
*நாடும் மன்னரும்
*மன்னரும் நாடும்

## ஊர்ப் பெருமக்கள்
*கிழான்
*கிழார்

## சங்க கால வாழ்வியல்
*அரிய தொழில்கள்
:# வைரக் கற்களுக்குப் பட்டை தீட்டும் தொழில். (இக்காலத்தில் பழனி என்று வழங்கப்படும் சங்க காலப் பொதினி நகரில் இத்தொழில் நடைபெற்றது. இத்தொழிலைச் செய்த ஆண் அக்காலத்தில் *காரோடன்* எனப்பட்டான். காரோடன் குச்சியின் முனையில் அரக்கையும், அரக்கில் வைரத்தையும் பதித்துவைத்துக்கொண்டு பட்டை தீட்டினான். *அரக்கில் பதித்த வைரம் போல நாம் பிரியமாட்டோம்* என்று தலைவன் தலைவியிடம் உறுதி கூறுவதாகப் பாடல் அமைந்துள்ளது.
*பழக்க வழக்கங்கள்
*உணவு
*உடை
*ஒப்பனை
*பண்பாடு
*கலை
*விளையாட்டு
*வாணிகம்

## நிலவியல்
*ஊர்கள்
*மலைகள்
*ஆறுகள்

## தமிழியல்
பழந்தமிழ்

## மேற்கோள்கள்

பகுப்பு:சங்க காலப் பண்பாடு
அருளம்பலம் குகதாசன்

**அருளம்பலம் குகதாசன்** (1935 – சூலை 1998) இலங்கையில் புகழ் பெற்ற ஒரு அச்சுக்கலை, மற்றும் நுண்தொழினுட்ப வல்லுனர். 1970களில் யாழ்ப்பாணத்தில் கொழும்பு ஸ்ரூடியோ (Colombo Studio) என்ற பெயரில் படப்பிடிப்பகம் ஒன்றை நிறுவி வெற்றிகரமாக நடத்தியவர். குரும்பசிட்டியை பிறப்பிடமாகக் கொண்ட இவர் நேசம்மாவை மணம் முடித்து யாழ் நாவலர் வீதியில் வாழ்ந்து வந்தார். இந்தியா சென்று தரமணி என்னும் இடத்தில் கல்வி பயின்று, புளொக் என்று சொல்லும் அச்சுக் கலையை யாழ்ப்பாணத்தில் முதல் முதல் அறிமுகப்படுத்தினார். உதயன், ஈழமுரசு போன்ற பத்திரிகைகள் உட்பட பல பள்ளிக்கூடங்களின் புத்தகங்களுக்கும் இவர் புளொக் செய்து கொடுத்துள்ளார்.

யாழில் புகழ்பெற்ற வீரமணி ஐயர் அவர்களோடு இணைந்து 1970களில் பல பாடல் , இலக்கிய , மற்றும் நடனக் கலைப் புத்தங்களை அ.குகதாசன் அவர்கள் வெளியிட்டார்கள். இருவரும் இணைந்து கலைப்பணி தொண்டாற்றினார்கள்.

1990ம் ஆண்டுப் பகுதியில் ஈழப்போர்க் காலத்தில் யாழ்ப்பாணத்தில் மின்சார வசதிகள் இல்லாதபோதும் கூட சூரிய வெளிச்சத்தில் படங்களை அச்சிட்டு, சூரிய வெளிச்சத்திலேயே புளொக்கையும் தயாரித்தவர். யாழ் ரோட்டரிக் கழகத்திலும் அங்கத்தவராக இருந்தார்.

யாழ்ப்பாணத்தில் முன்னணியாக விளங்கிய 3 பிரபலமான படப்பிடிப்பகங்களில் கொழும்பு ஸ்ரூடியோவும் ஒன்றாகும். சித்திராலயா ஸ்ரூடியோ, ஞானம் ஸ்ரூடியோ என்பன ஏக காலத்தில் யாழ்ப்பாணத்தில் பிரபலமாக விளங்கியவை.

## இறப்பு
குகதாசன், 1998ம் ஆண்டு கொழும்பில் வாகன விபத்தில் சிக்கி மரணமானார். இவருக்கு மனைவியும், இரு புதல்விகளும், ஒரு மகனும் உள்ளனர்.

பகுப்பு:இலங்கைப் புகைப்படக் கலைஞர்கள்
பகுப்பு:1935 பிறப்புகள்
பகுப்பு:1998 இறப்புகள்
பகுப்பு:யாழ்ப்பாண மாவட்ட மக்கள்
மெய்க்கருவுயிரி

**மெய்க்கருவுயிரி** (Eukaryote) எனப்படுவது, மென்சவ்வுகளால் சூழப்பட்ட சிக்கலான அமைப்புக்களைக் கொண்ட உயிரணுக்களாலான உயிரினம் ஆகும். இது நிலைக்கருவிலி உயிரினங்களிலிருந்து வேறுபடுவது முக்கியமாக மரபணு அல்லது பாரம்பரியப் பொருளைக் கொண்டிருக்கும் நிலையான கருவையும், அதனை மூடியுள்ள கருமென்சவ்வையும் கொண்டிருப்பதனால் ஆகும். அனேகமான மெய்க்கருவுயிரிகள் மென்சவ்வால் மூடப்பட்ட இழைமணிகள்,  பசுங்கனிகம் அல்லது பச்சைய உருமணிகள், கொல்கி உபகரணங்கள் போன்ற நுண்ணுறுப்புக்களைக் கொண்டிருக்கும். தாவரங்கள், விலங்குகள், பூஞ்சைகள் போன்ற பல்கல உயிரினங்கள் யாவும் பொதுவாக இவ்வகை மெய்க்கருவுயிரிகளேயாகும்.

## கலத்தின் கட்டமைப்பு அம்சங்கள்

மெய்க்கருவுயிரி கலமானது நிலைக்கருவிலி கலத்தை விட அளவில் பெரியது. மெய்க்கருவுயிரி கலத்தில் ஓர் கரு (கலத்தின் அனுசேபத் தொழிற்பாடுகளைக் கட்டுப்படுத்தும் அலகு) காணப்படும். எனினும் நிலைக்கருவிலி கலத்தில் கரு மென்சவ்வு அற்ற ஓர் போலியான கரு போன்ற DNA திரள் மாத்திரமே காணப்படும்.அத்தோடு மெய்க்கருவுயிரி கலத்தில் மாத்திரமே நுண்ணுறுப்புகள் காணப்படும்.

## மெய்க்கருவுயிரி கலங்களுக்கிடையிலான வித்தியாசங்கள்

மெய்க்கருவுயிரி கலங்களை இலகுவான பயன்பாட்டுக்காக தாவரக் கலம், விலங்குக் கலம் எனப் பிரித்து நோக்கலாம்.

### விலங்குக் கலம்

விலங்குக் கலத்தில் பச்சையவுருமணியோ, கலச்சுவரோ காணப்படுவதில்லை. இதில் சிறிய தற்காலிகமான புன்வெற்றிடங்களே இருக்கும். இதில் கலச்சுவர் இல்லாததால் இதனால் எந்த வடிவத்தையும் அடைய முடியும். உதாரணமாக மனித வெண்குருதிக் கலங்கள் ஏனைய நோயை ஏற்படுத்தும் கலங்களை விழுங்க முடியும். மனித உடலில் மாத்திரம் 210க்கும் மேற்பட்ட கலவகைகள் உள்ளன.

### தாவரக் கலம்

தாவரக் கலங்கள் கரு உள்ள கலங்களாகும். எனவே இவை மெய்க்கருவுயிரி கலங்களாகும். இவற்றில் ஒளித்தொகுப்புக்குத் தேவையான பச்சையம் காணப்படுவது ஒரு சிறப்பம்சமாகும். இவற்றில் விலங்குக் கலங்களில் காணப்படாத பல விசேட அமைப்புகள் உள்ளன:

*கலத்தின் மத்தியில் உள்ள பெரிய புன்வெற்றிடம்.
*செல்லுலோஸ், அரைசெல்லுலோஸ் மற்றும் பெக்டின் ஆல் அக்கப்பட்ட கலச்சுவர். விலங்குக் கலத்தில் இவ்வாறானதொரு அமைப்பு காணப்படுவதில்லை. பூஞ்சையின் கலச்சுவர் கைடினால் ஆனதென்பதால் தாவரக் கலத்திலிருந்து பூஞ்சையின் கலம் வேறுபடும்.
*ஒளித்தொகுப்புக்காக விசேடமாக தாவரக் கலத்தில் பச்சையவுருமணி இருக்கும்.

## அடிக்குறிப்புகள்

பகுப்பு:மெய்க்கருவுயிரிகள்
பகுப்பு:பரிணாம உயிரியல்
பன்னாட்டு ரக்பி வாரியம்

**பன்னாட்டு ரக்பி வாரியம்** (**International Rugby Board (IRB))** உலகின் ரக்பி கால்பந்து மற்றும் எழுவர் ரக்பி விளையாட்டுக்களுக்கான கட்டுப்பாடு மற்றும் விதியாற்றும் கூட்டமைப்பாகும். இவ்வமைப்பு 1886ஆம் ஆண்டு இசுக்காட்லாந்து,வேல்சு மற்றும் அயர்லாந்து ரக்பி கால்பந்து சங்கங்களால் **பன்னாட்டு ரக்பி கால்பந்து வாரியம்**  (**IRFB**) எனத் துவக்கப்பட்டது. முதலில் இணைய மறுத்த இங்கிலாந்து சங்கம் பின்னர் 1890ஆம் ஆண்டு இணைந்தத.  தனது பெயரை இவ்வமைப்பு 1997ஆம் ஆண்டு தற்போதைய *பன்னாட்டு ரக்பி வாரியம்* என மாற்றிக்கொண்டது. இதன் தலைமையகம் அயர்லாந்தின் டப்ளின் நகரில் அமைந்துள்ளது. 

## மேற்கோள்கள்


## வெளியிணைப்புகள்
* பன்னாட்டு ரக்பி வாரியம் - இணையதளம்
* ரக்பி யூனியன் விதிகள் 
* IRB உலக தரவரிசை 

பகுப்பு:விளையாட்டு அமைப்புகள்
பர்த்தலமேயு (திருத்தூதர்)

[thumb|left|புனித பர்த்தலமேயு மடம், [ஆர்மீனியா. இங்கே தான் இவர் இரத்த சாட்சியாக உயிர் நீத்தார்.]]

யோவான் நற்செய்தியின் முதல் அதிகாரத்தில் இவர் **நத்தனியேல்** என அழைக்கப்படுகிறார். அந்நற்செய்தியில் நத்தனியேல் தம்மிடம் வருவதை இயேசு கண்டு,  'இவர் உண்மையான இஸ்ரயேலர், கபடற்றவர்'  என்று இவரைக் குறித்துக் கூறினார். மேலும் மத்தேயு மாற்கு லூக்கா நற்செய்திகளில் திருத்தூதர்கள் பட்டியலில் இவர் இடம் பெறுகிறார். திருத்தூதர் பணிகள் நூலில் இயேசுவின் விண்ணேற்பைக் கண்டவர்களுள் இவரும் ஒருவர்.

தூய ஆவியின் வருகைக்குப் பிறகு ஆர்மீனியா, இந்தியா மற்றும் பல இடங்களில் மறைபணி புரிந்தார் என்பது மரபுச் செய்தி. பாரம்பரியத்தின்படி இவர் ஆர்மீனியாவில் உயிரோடு தோல் உரிக்கப்பட்டு, தலைகீழாக சிலுவையில் அறையப்பட்டு கொல்லப்பட்டார். இவ்விடத்தில் இப்போது புனித பர்த்தலமேயு மடம் உள்ளது.

## உசாத்துணை


பகுப்பு:கிறித்தவப் புனிதர்கள்
பகுப்பு:திருத்தூதர்கள்
பகுப்பு:கிறித்தவ மறைசாட்சிகள்
கிவ்லைஃப் சென்னை மாரத்தான்

சென்னையில் ஆண்டுதோறும் நடக்கும் இரண்டு தொலைவு ஓட்டங்களில் கிவ்லைஃப் சென்னை மாரத்தான் ஓட்டமும் ஒன்று. கிவ்லைஃப் சென்னை மாரத்தான் 2008-ஆம் ஆண்டு தொடங்கப்பட்டது. இந்த தொலைவு ஓட்டம், தமிழ் மையம் என்னும் அரசு சாரா அமைப்பினரால், "கிவ்லைஃப்" என்னும் ஈகை அமைப்பு ஒன்றின் நிதி திரட்டலுக்காக நடத்தப்படுகிறது.

## வெளியிணைப்புகள்
* கிவ்லைஃப் சென்னை மாரத்தான் - அதிகாரப்பூர்வ வலைத்தளம்
எழுவர் ரக்பி

**எழுவர் ரக்பி** (**Rugby sevens**), மற்றும் **அணிக்கெழுவர்** **VIIகள்**,என்றெல்லாம் அழைக்கப்படும் விளையாட்டு ரக்பி கால்பந்தின் ஓர் தோன்றலாகும். குறுக்கப்பட்ட இவ்விளையாட்டில் வழமையான பதினைந்து நபர் அணிகளுக்கு மாற்றாக எழுவர் மட்டுமே விளையாடுவர்.இந்த விளையாட்டு உருவான  ஸ்காட்லாந்தில் உள்ள மெல்ரோஸ் என்ற இடத்தில் இன்னமும் ஆண்டுதோறும் **மெல்ரோஸ் செவன்சு** என்ற பெயரில் போட்டிகள் நடத்தப்படுகின்றன. பலநிலைகளிலும் விளையாடப்படும் இவ்விளையாட்டு வேனில் மாதங்களில் மிகப் பரவலாக விளையாடப்படுகிறது. ஆபிரிக்கா,ஆசியா,ஐரோப்பா மற்றும் அமெரிக்காவின் தென்பசிபிக் நாடுகளில் இது மிக விரும்பி ஆடப்படுகிறது.

குறிப்பிடத்தக்க பன்னாட்டு போட்டிகளாக **பன்னாட்டு ரக்பி வாரிய எழுவர் உலகத் தொடர்** (IRB Sevens World Series)மற்றும் **ரக்பி உலகக்கோப்பை எழுவர்**(Rugby World Cup Sevens)விளங்குகின்றன. மேலும் பல்துறை விளையாட்டுப் போட்டிகளான பொதுநலவாய விளையாட்டுக்கள் போன்றவற்றில் விளையாடப்படுகிறது. பொதுநலவாய விளையாட்டுக்களில் மூன்றுமுறை (1998 - கோலாலம்பூர், மலேசியா, 2002 -மான்செஸ்டர் , இங்கிலாந்து மற்றும் 2006 - மெல்பேர்ண், ஆத்திரேலியா), விளையாடப்பட்டதில் மூன்று முறையும் தங்கப்பதக்கத்தை நியூசிலாந்து அணியே வென்றுள்ளது.

எழுவர் ரக்பி தற்போது வேனில் ஒலிம்பிக் விளையாட்டுக்களில் ஓர் அங்கமாக சேர்க்கப்பட்டுள்ளது. 2016 ஒலிம்பிக் விளையாட்டுக்களில் முதன்முறையாக விளையாடப்படும்.

## மேற்கோள்கள்
### பதிக்கப்பட்டவை
* Bath, Richard (ed.) *The Complete Book of Rugby* (Seven Oaks Ltd, 1997 )

* Bath, Richard (ed.) *The Scotland Rugby Miscellany* (Vision Sports Publishing Ltd, 2007 )
* Jones, J.R. *Encyclopedia of Rugby Union Football* (Robert Hale, London, 1976 )
* McLaren, Bill *Talking of Rugby* (1991, Stanley Paul, London )
* Massie, Allan *A Portrait of Scottish Rugby* (Polygon, Edinburgh; )
* 
* Starmer-Smith, Nigel (ed) *Rugby - A Way of Life, An Illustrated History of Rugby* (Lennard Books, 1986 )
* 

### குறிப்புகள்


## வெளியிணைப்புகள்
*பன்னாட்டு ரக்பி வாரியம் வலைத்தளம்
*ரக்பி வழிகாட்டி- ஏழுகளுக்குப் பயிற்றுவித்தல் 
* அல்டிமேட் ரக்பி செவன்ஸ்
* எழுவர் ரக்பி - வரலாறு & போட்டிகள்
* எழுவர் ரக்பி விளையாடவும் பயிற்றுவிக்கவும் வழிகாட்டவும் துணைநூல் 
* 2009 நடுவர்களுக்கான எழுவர் ரக்பி கைப்புத்தகம்
* அணிக்கெழுவர் ரக்பி குறித்தான ஓர் குறும் வரலாறு 
* மெல்ரோசு எழுவர் போட்டிகள்

பகுப்பு:அணி விளையாட்டுகள்
பகுப்பு:ஒலிம்பிக் விளையாட்டுகள்
பகுப்பு:இரக்பி காற்பந்தாட்டம்
அருணா சான்பாக்

**அருணா சான்பாக்** (இறப்பு: மே 18, 2015) இந்திய மாநிலம் கருநாடகத்தின் உத்தரகன்னட மாவட்டத்தில் உள்ள ஹல்திப்பூரைச் சேர்ந்த ஓர் செவிலியர். 1973ல் அவர் வேலை பார்த்து வந்த மும்பையில் கிங் எட்வர்ட் நினைவு மருத்துவமனையில் அவருக்குக் கீழ் வேலை பார்த்த வளவுப்பணியாளர் சோகன்லால் பரத் வால்மீகியால் வன்புணர்ச்சி செய்யப்பட்டார். இத்தாக்குதலின்போது கழுத்து நெறிக்கப்பட்ட நிலையில் மூளையின் சிலபகுதிகள் பாதிக்கப்பட்டு பார்வை, செவித்திறன் மற்றும் உணர்ச்சியற்று 37 ஆண்டுகளாகக் கோமா நிலையில் இருந்தார். இந்நிலையில் அவரைக் கருணைக் கொலை செய்ய அனுமதிக்க வேண்டும் என்ற கோரிய மனுவை விசாரித்த இந்திய உச்ச நீதிமன்றம் அதற்கு எதிராக தீர்ப்பு வழங்கியது.

## உச்சநீதிமன்ற தீர்ப்பு
இந்நிலையில் அருணாவை கருணைக் கொலை செய்ய அனுமதிக்க வேண்டுமென எழுத்தாளர் பிங்கு விரானி என்பவர் உச்ச நீதிமன்றத்தில் மனு தாக்கல் செய்தார். இந்த மனு உச்ச நீதிமன்ற நீதிபதிகள் மார்கண்டேய கட்ஜு, கியான்சுதா மிஸ்ரா ஆகியோர் அடங்கிய பெஞ்ச் முன்னிலையில் மார்ச் 7, 2011ல் விசாரணைக்கு வந்தது. அருணா தங்கவைக்கப்பட்டிருந்த மருத்துவமனையின் சார்பில் ஆஜரான வழக்கறிஞர், கடந்த 37 ஆண்டுகளாக மருத்துவமனையில் உள்ள அருணாவை அங்குள்ள செவியர்களும், டாக்டர்களும் அர்பணிப்பு உணர்வுடன் கவனித்து வருவதாக வாதிட்டார். அதை கவனத்தில் எடுத்த நீதிபதிகள், கருணைக் கொலை செய்ய வேண்டுமென்ற கோரிக்கையை நிராகரித்து தீர்ப்பளித்தனர். மிகவும் தவிர்க்க முடியாத, சில விதிவிலக்கான சூழ்நிலைகளில் மட்டுமே ஒருவர் கருணைக் கொலை செய்யப்படலாம் என்றும் கருணைக் கொலை என்பது சட்டவிரோதமானது என்று கூறியுள்ளனர்.

### அருணாவின் கதை (நூல்)
*அருணாவின் கதை* என்ற நூலை பிங்கி விரானி என்ற எழுத்தாளர் எழுதினார். வினய் ஆப்தே மற்றும் தத்தகுமார் தேசாய் மராத்தி மொழியில் *கதா அருணாச்சி* என்ற மேடை நாடகத்தை எழுதினர்.

## மேற்கோள்கள்


பகுப்பு:இந்தியாவில் சட்டம்
பகுப்பு:2015 இறப்புகள்
பகுப்பு:1948 பிறப்புகள்
பன்னாட்டுத் துடுப்பாட்ட அவை

**பன்னாட்டுத் துடுப்பாட்ட அவை**(**International Cricket Council**) சுருக்கமாக **ஐசிசி(ICC)** துடுப்பாட்டத்தைக் கட்டுப்படுத்துகின்ற ஓர் பன்னாட்டு விளையாட்டுக் கட்டுப்பாட்டு அமைப்பு ஆகும்.1909ஆம் ஆண்டு **இம்பீரியல் துடுப்பாட்ட அவை** (**Imperial Cricket Conference**) என இங்கிலாந்து, ஆத்திரேலியா மற்றும் தென்னாபிரிக்காவின் பிரதிநிதிகளால் நிறுவப்பட்ட இவ்வமைப்பிற்கு 1965ஆம் ஆண்டு **பன்னாட்டுத் துடுப்பாட்ட கூட்டம்**(**International Cricket Conference**) என்று பெயர் மாற்றப்பட்டது;1989ஆம் ஆண்டு தற்போதையப் பெயருக்கு மாற்றமடைந்தது.

ஐசிசி துடுப்பாட்டத்தின் பல்வகை பன்னாட்டு போட்டிகள் நடத்துவதையும் அமைப்புகளையும் கட்டுப்படுத்துகிறது. அது கண்காணிக்கும் போட்டிகளில் துடுப்பாட்ட உலகக்கிண்ணம் குறிப்பிடத்தக்கது. மேலும் நடுவர்கள் மற்றும் துடுப்பாட்ட கண்காணிப்பாளர்களை நியமிப்பது, பன்னாட்டு துடுப்பாட்ட ஒழுங்கினை நிலைநிறுத்துமாறு **ஐசிசி நடத்தை விதி**களை இயற்றி நிர்வகிப்பது, மற்றும் விளையாட்டுகளில் நிலவும் ஊழல், சூதாடல் போன்றவற்றைக் கண்காணித்தல் ஆகிய பணிகளை ஆற்றிவருகிறது. இரு நாடுகளிடையே நடக்கும் துடுப்பாட்டப் போட்டிகளையும் அங்கத்தினர் நாட்டிற்குள் நடக்கும் உள்போட்டிகளையும் கட்டுப்படுத்துவதில்லை.துடுப்பாட்ட விதிகளையும் எம்சிசி என வழங்கப்படும் **மேரில்போன் துடுப்பாட்டக் கழகமே** கட்டுப்படுத்தி மாற்றங்களைக் கொண்டு வருகிறது.

பன்னாட்டுத் துடுப்பாட்ட அவையின் தலைவராக நாராயணசாமி சீனிவாசன் (2014ஆம் ஆண்டு சூன் முதல்) தலைமை செயல் அதிகாரியாக டேவ் ரிச்சர்ட்சன் (2012ஆம் ஆண்டு முதல்) பணியாற்றி வருகின்றனர்.

## அங்கத்தினர்கள்
thumb|270px|left|பன்னாட்டுத் துடுப்பாட்ட அவை அங்கத்தினர் நாடுகள்
ஐசிசியில் 105 அங்கத்தினர்கள் உள்ளனர்:10 தேர்வுத் துடுப்பாட்டத்தில் ஈடுபடும் அங்கத்தினர்கள்(அவுஸ்திரேலியா, இங்கிலாந்து, தென்னா பிரிக்கா, மேற்கிந்தியத் தீவுகள், நியூசிலாந்து, இந்தியா, பாகிஸ்தான், இலங்கை, சிம்பாவே, வங்காள தேசம்), 35 இணை அங்கத்தினர்கள் மற்றும் 60 தொடர்பு அங்கத்தினர்கள்.

**காண்க**: ஐசிசி அங்கத்தினர் பட்டியல்

## ஐ.சி.சி உலக தரவரிசை

 
**பெண்கள் அணி தரவரிசை** (*முதல் 10*)

*

## மேற்கோள்கள்


## வெளியிணைப்புகள்
* பன்னாட்டுத் துடுப்பாட்ட அவையின் அலுவல்முறை இணையதளம் 

பகுப்பு:துடுப்பாட்ட அமைப்புகள்
பகுப்பு:துடுப்பாட்டம்
அதிர்வு (இணையத்தளம்)

**அதிர்வு** இணையத்தளமானது 2006ம் ஆண்டு தொடங்கப்பட்டது. இதன் பிரதம ஆசிரியர் கண்ணன் என்பவர் ஆவார். ஈழப் போர் உக்கிரமடைந்த காலப் பகுதிகளில் இவ்விணையமானது, ஈழ அழிவுகளின் புகைப்படங்கள் பலவற்றை வெளியிட்டு உண்மையை உலகறியச் செய்தது. அதிர்வு இணையத்தில் வெளியான பல புகைப்படங்கள் சர்வதேச தொலைக்காட்சிகளாக அல் ஜசீரா, பி.பி.சி., மற்றும் சி.என்.என் போன்றவற்றிலும் வெளியாகியது.

தமிழர்களுக்காக, அதிலும் குறிப்பாக ஈழத் தமிழர்களின் இன்னல்களை வெளிக்கொண்டுவருவதில் குறிப்பிடத்தக்க இணையமாக அதிர்வு இருக்கிறது. இது தற்போது 24 மணி நேரச் செய்தி இணையமாக தனது அடுத்த பணியைத் தொடர்ந்து முன்னேறிவருகிறது. ஆய்வுக் கட்டுரைகள், செய்திகள், புலணாய்வுத் தகவல்கள், சினிமா, அறிவியல் என அது பல படைப்புகளை தமிழ் மக்களுக்கு வழங்கியுள்ளதோடு நின்றுவிடாது, பல நேர்காணல்களையும் வழங்கியுள்ளது. குறிப்பாக பல தலைவர்களின் காணொளிகளும், நேர்காணல்களும் அதிர்வில் உள்ளது.

தமிழ் தேசியம், தமிழ் இனஒற்றுமை, தமிழ் இனத்தின் இறையான்மை ஆகிய கூற்றுகளுக்கு அதிக முக்கியத்துவம் கொடுப்பதாக அதிர்வு இணையம் உள்ளது.

## வெளி இணைப்புகள்

*அதிர்வு இணையத்தளம்

பகுப்பு:தமிழ் வலைத்தளங்கள்
2009 மத்தியப் பிரதேசம் மக்களவை உறுப்பினர்கள்

2009 ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் மத்தியப் பிரதேசம் மாநிலத்திலிருக்கும் 29 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது. 2008 நவம்பர்-டிசம்பர் மாதங்களில் மாநிலத்தில் நடத்தப்பட்ட சட்டமன்றத் தேர்தல்களில் பாஜக வெற்றி பெற்றதால், அது சிறப்பாக செயல்படும் என்று எதிர்பார்க்கப்பட்டது.

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:

*பாரதிய ஜனதா கட்சி - 17
*இந்திய தேசிய காங்கிரசு - 12

## இவற்றையும் பார்க்க

*மக்களவை

## மேற்கோள்கள்

பகுப்பு:இந்திய மக்களவை
பிறபொருளெதிரி

[thumb|255px|ஒவ்வொரு பிறபொருளெதிரியும், குறிப்பிட்ட ஒரு [பிறபொருளெதிரியாக்கியுடன், பூட்டும் சாவியும் பிணைவதுபோல் பிணையும்]]
**பிறபொருளெதிரி** (Antibody) என்பது முதுகெலும்பிகளில் உடலினுள்ளே வரும் பாக்டீரியா தீ நுண்மம் அல்லது வைரசு போன்ற நோயை உருவாக்கும் வெளிப் பொருட்களை அடையாளம்கண்டு, அவற்றை அழிக்கவோ அல்லது செயலற்றதாகவோ ஆக்குவதற்காக, நோய் எதிர்ப்பாற்றல் முறைமையால் பயன்படுத்தப்படும், குருதியிலும், வேறு உடல் திரவங்களிலும் காணப்படும் ஒரு வகைப் புரதம் ஆகும். இது Ig என சுருக்கமாகச் சொல்லப்படும் Immunoglobulin எனவும் அழைக்கப்படும் Gamma Globulin வகைப் புரதமாகும். இவை இரத்த வெள்ளையணுக்களின் ஒரு விசேட பிரிவான பிளாசுமா கலங்கள் (Plasma cells) எனப்படும் இரத்த திரவவிழைய உயிரணுக்களால் உருவாக்கப்படும்.

இந்த மூலக்கூறின் பொதுவான அடிப்படை அமைப்பானது, இரண்டு பாரமான சங்கிலிகளையும், இரண்டு பாரமற்ற, இலகுவான சங்கிலிகளையும் கொண்டிருக்கும். பல வேறுபட்ட பாரமான சங்கிலிகளையும், அதனால் பல வேறுபட்ட பிறபொருளெதிரிகளையும் உடல் கொண்டிருக்கும். பாரமான சங்கிலிகளீன் அமைப்பைப் பொறுத்து, இவை வெவ்வேறு Isotype குழுக்களாக வகுக்கப்படும்.

பிறபொருளெதிரிகளின் பொதுவான அமைப்பு ஒன்றாக இருப்பினும், பிறபொருளெதிரியாக்கிகளுடன் பிணையும் பகுதியான, சங்கிலிகளின் நுனிப்பகுதியின் அமைப்பு ஒவ்வொரு தனி பிறபொருளெதிரியிலும் தனித்துவமானதாக வேறுபட்டு இருக்கும். அதனால் ஒவ்வொரு பிறபொருளெதிரியாக்கிக்குமான, பிறபொருளெதிரி ஒவ்வொன்றும் தனித்துவமான விசேட அமைப்பைக் கொண்டிருக்கும். இதனால் ஒவ்வொரு உடலிலும் மில்லியன்கள் அளவில் ஒன்றிலிருந்து ஒன்று முற்றாக வேறுபட்ட பிறபொருளெதிரிகள் காணப்படும். ஒரு குறிப்பிட்ட பிறபொருளெதிரி, குறிப்பிட்ட பிறபொருளெதிரியாக்கியுடன் மட்டுமே பிணையும்.

## அடிக்குறிப்புகள்

பகுப்பு:குருதிப் புரதங்கள்
பகுப்பு:நோய் எதிர்ப்பு முறைமைகள்
பகுப்பு:மூலக்கூற்று உயிரியல்
லீமா நகர ரோஸ்

**லீமா நகர புனித ரோஸ்** (*Saint Rose of Lima*, ஏப்ரல் 20, 1586 - ஆகத்து 24, 1617) அமெரிக்காக்களின் முதல் புனிதர் ஆவார். இவர் பெரு நாட்டில் உள்ள லீமா நகரில் பிறந்தார். இவரின் இயற்பெயர் *இசபெல் பிலோரேஸ் ஒலிவியா*. இவர் சிறு குழந்தையாய் இருந்தபோது, இவரின் முகம் ரோசா மலர் போல மாறியதை இவர் வீட்டுப் பணியாளர் பார்த்தார் என்பர். ஆகவே இவர் பெயர் ரோஸ் (Rose) என வழங்கலாயிற்று.

இவர் கடும் தவ முயற்சிகளை மேற்கொண்டார். தன் அழகால் பிறருக்கு பாவ சோதனை வராமல் இருக்க தன் முகத்தில் கடுங்கார நீருடன் மிளகையும் தடவிக் கொண்டு, தன் நீண்டக் கூந்தலை வெட்டினார். தன் பெற்றோரின் விருப்பத்திற்கு எதிராக டொமினிகன் (Dominican) கன்னியர் சபையில் 1602-ஆம் ஆண்டு சேர்ந்தார். அதன் பின் 11-வருடங்களாக கடும் தவமும், பரவச அனுபவங்களும் (ecstasy) பெற்றார்.

தாம் முன்னறிவித்த படியே ஆகத்து 24, 1617 அன்று மரித்தார். இவரது இறுதி ஊர்வலத்தில் அம்மறைமாவட்ட பேராயர் இரங்கல் உரை நிகழ்த்தினார்.

## குறிப்புகள்


பகுப்பு:1586 பிறப்புகள்
பகுப்பு:1617 இறப்புகள்
பகுப்பு:பெருவின் கிறித்தவப் புனிதர்கள்
பகுப்பு:அழியா உடல் உள்ள கிறித்தவப் புனிதர்கள்
1720கள்

**1720கள்** என்றழைக்கப்படும் பத்தாண்டு காலம் 1720ஆம் ஆண்டு துவங்கி 1729-இல் முடிவடைந்தது.

### போர்கள்
* மேயினில் டம்மர் போர் (1722)
* உருசிய-பாரசிகப் போர், (1722-1727)
* இரண்டாவது ஃபொக்ஸ் போர், (1728–1737)

## பேரரசர்கள்
* பதினைந்தாம் லூயி, (பிரெஞ்சு மன்னன், 1715-1774)
* நான்காம் சார்ல்ஸ், புனித ரோமப் பேரரசன் (1711–1740)
* புருசியாவின் முதலாம் பிரெடெரிக் வில்லியம், புருசியா அரசன்
* ஜோர்ஜ் I, பிரித்தானிய அரசன் (1714-1727)
* ஜோர்ஜ் II, பிரித்தானிய அரசன் (1727-1760)
* பிலிப்பு V, ஸ்பெயின் மன்னன் (1700-1746)
* சத்திரபதி சாகு, மரதப் பேரரசன் (1707-1749)
* முகம்மது ஷா, முகலாயப் பேரரசன் (1720-1748)

## நபர்கள்
* வள்ளல் சீதக்காதி, (1650-1720)
## மேற்கோள்கள்

*
யூதா திருமுகம்

**யூதா** அல்லது **யூதா எழுதிய திருமுகம்**  (*Letter [Epistle] of Jude*) என்னும் நூல் கிறித்தவ விவிலியத்தின் இரண்டாம் பகுதியாகிய புதிய ஏற்பாட்டில் இருபத்து ஆறாவது நூலாக அமைந்துள்ளது . மூல மொழியாகிய கிரேக்கத்தில் இந்நூலின் பெயர்  Iouda (Ἰούδα) எனவும் இலத்தீன் மொழிபெயர்ப்பில்  Epistula Judae எனவும் உள்ளது.

இத்திருமுகம் அனைத்துக் கிறிஸ்தவர்களுக்கும் எழுதப்பட்டுள்ளது. இது காலத்தால் மிகவும் பிந்தியது; பேதுரு எழுதிய இரண்டாம் திருமுகத்தோடு மிகவும் தொடர்புடையது. இத்திருமுகத்தின் சில வசனங்கள் (13,14,15) ஏனோக்கு நூலிலிருந்து எடுக்கப்பட்டுள்ளன.

## யூதா திருமுகத்தின் ஆசிரியர்

இத்திருமுகத்தின் ஆசிரியர் தம்மை, "இயேசு கிறிஸ்துவின் பணியாளனும் யாக்கோபின் சகோதரனுமாகிய யூதா" எனக் குறிப்பிடுகிறார். எனினும் இவர் திருத்தூதருள் ஒருவரான யூதாவாக இருக்க மிகுதியான வாய்ப்பு இல்லை. ஏனெனில் இத்திருமுகத்தில் திருத்தூதர்கள் கடந்த காலத்தவராகக் குறிப்பிடப்படுகின்றனர் (வச 17-18); நம்பிக்கை (விசுவாசம்) உண்மைகளின் தொகுப்பாகக் காட்டப்படுகிறது. கி.பி. இரண்டாம் நூற்றாண்டோடு தொடர்புடைய ஞான உணர்வுக் கொள்கைகள் கண்டிக்கப்படுகின்றன; இத்திருமுகம் நல்ல கிரேக்க மொழி நடையில் அமைந்துள்ளது.

"இவருடைய சகோதரர் யாக்கோபு, யோசேப்பு, சீமோன் யூதா அல்லவா?" (மத் 13:15) என்னும் நற்செய்தி நூல்களின் கூற்று அடிப்படையில் இத்திருமுக ஆசிரியர் நற்செய்தி நூல்களில் கூறப்படும் இயேசுவின் சகோதரருள் ஒருவராக இருக்கலாம் என்று ஒரு சிலர் கருதுகின்றனர். எனினும் மேலே கூறிய காரணங்களை முன்னிட்டு இக்கருத்தையும் ஏற்றுக் கொள்வது கடினம்.

## யூதா திருமுகம் எழுதப்பட்டதன் நோக்கம்

சில சபைகளில் போலிப் போதகர்களின் தவறான போதனைகளால் ஆபத்து ஏற்பட்டிருக்கலாம். அவர்களிடமிருந்து வாசகர்களைக் காத்துக் கொள்ள ஆசிரியர் இத்திருமுகத்தை எழுதியிருக்க வேண்டும்.

## யூதா திருமுகத்தின் உள்ளடக்கம்

போலிப் போதகர்கள் பற்றிப் பேசும் திருமுக ஆசிரியர், அவர்களுக்குக் கடவுளின் தண்டனை வரப் போகிறது என்கிறார்; யூத மரபின் அடிப்படையில் இதை விளக்குகிறார் (வச 1-16). தம் வாசகர்கள் திருத்தூதர்களின் போதனைகளை உண்மையாய்க் கடைப்பிடிக்குமாறு ஆசிரியர் அறிவுரை கூறுகிறார்; அத்துடன் கிறிஸ்தவ அன்பின் கடமைகளைப் பொறுப்புடன் ஆற்றவும் பணிக்கிறார் (வச 17-23).
  
## யூதா திருமுகத்திலிருந்து ஒரு பகுதி

**யூதா 20-22**

"அன்பானவர்களே, தூய்மை மிகு விசுவாசத்தை அடிப்படையாகக் கொண்டு 
உங்கள் வாழ்வைக் கட்டி எழுப்புங்கள்; 
தூய ஆவியின் துணையுடன் வேண்டுதல் செய்யுங்கள். 
கடவுளது அன்பில் நிலைத்திருங்கள். 
என்றுமுள்ள நிலைவாழ்வைப் பெற 
நம் ஆண்டவர் இயேசு கிறிஸ்துவின் இரக்கத்தை எதிர்பார்த்திருங்கள். 
நம்பத் தயங்குவோருக்கு இரக்கம் காட்டுங்கள்."

## யூதா திருமுகத்தின் உட்பிரிவுகள்



## ஆதாரங்கள்


பகுப்பு:புதிய ஏற்பாடு நூல்கள்
யூதா ததேயு (திருத்தூதர்)

**புனித யூதா ததேயு** (*Saint Jude (Apostle)*, முதலாம் நூற்றாண்டில் வாழ்ந்தவர்), இயேசுவின் பன்னிரு திருத்தூதர்களுள் (அப்போஸ்தலர்களுள்) ஒருவர். கிரேக்க சொல் ஆனா Ιούδας -ஐ யூதா எனவும் அல்லது யுதாசு எனவும் மொழிபெயர்க்கலாம். எனவே இயேசுவை காட்டிக்கொடுத்த யுதாசுவிடமிருந்து வேறுபடுத்த இவரை ததேயு என்றோ லேபெசியுஸ் என்றோ யாக்கோபின் மகன் யூதா என்றோ அழைப்பர். யோவான் நற்செய்தியாளர் இவரை "யூதா - இஸ்காரியோத்து யூதாசு அல்ல" என்று குறிப்பிடுகிறார்.

இவருக்கு கிரேக்கமும் அரமேயமும் தெரியும். இவர் உழவு தொழில் செய்துவந்தார்.

தூய ஆவியின் வருகைக்குப் பிறகு இவர் யூதேயா, சமாரியா, சிரியா, மெசபடோமியா மற்றும் லிபியாவில் மறைபணி புரிந்தார். இவரும் பர்த்தலமேயுவுமே ஆர்மீனியா நாட்டிற்கு கிறித்தவத்தை கொண்டுவந்தனர் என்பர்.

சுமார் கிபி 67-ஆம் ஆண்டு, லெபனானில் (ஈரான்) இவர் கோடரியால் வெட்டப்பட்டு இரத்த சாட்சியாய் மரித்தார். இவரது மீபோருட்கள் பின்நாளில் வத்திக்கானில் உள்ள புனித பேதுரு பேராலயத்திற்கு எடுத்துச்செல்லப்பட்டன.

இவரது விழா நாள் அக்டோபர் 28.

"இவருடைய சகோதரர் யாக்கோபு, யோசேப்பு, சீமோன் யூதா அல்லவா?"  என்னும் வாசனத்தின் அடிப்படையில் யூதா திருமுக ஆசிரியர் இவராக இருக்கலாம் என்று சிலர் கருதுகின்றனர். எனினும் அவ்வாரிருக்க மிகுதியான வாய்ப்பு இல்லை. ஏனெனில் அத்திருமுகத்தில் திருத்தூதர்கள் கடந்த காலத்தவராகக் குறிப்பிடப்படுகின்றனர்  மேலும் அத்திருமுகம் நம்பிக்கை (விசுவாசம்) உண்மைகளின் தொகுப்பாகக் காட்டப்படுகிறது. கி.பி. இரண்டாம் நூற்றாண்டோடு தொடர்புடைய ஞான உணர்வுக் கொள்கைகள் கண்டிக்கப்படுகின்றன; ஆகவே அது முதலாம் நுற்றாண்டில் எழுதப்பட்டதாக ஏற்றுக் கொள்வது கடினம்.

## வெளி இணைப்புகள்
* புனித யூதா ததேயு நவநாள் - புகழ் மாலை 
* புனித யூதா ததேயு ஜெபமாலை
* புனித யூதா ததேயு பாடல்கள் 

## உசாத்துணை


be-x-old:Апостал Юда Тадэй

பகுப்பு:விவிலிய நபர்கள்
பகுப்பு:கத்தோலிக்க ஆயர்கள்
பகுப்பு:கிறித்தவப் புனிதர்கள்
குறுமொழி

**குறுமொழி** (slang) என்பது ஒரு மொழியிலோ அல்லது கிளைமொழிகளிலோ பொது வழக்கில் இல்லாத சொற்களையும் வெளிப்பாடுகளையும் குறிக்கும். ஒரு குறிப்பிட்ட குழுவினர் தமக்குள் பேசிக்கொள்வதற்காகவே இதனைச் செயற்கையாக உருவாக்கிக் கொள்கின்றனர். சமூகத்தினால் ஏற்றுக்கொள்ளப்படாத துறைகளில் பெரும்பாலும் குறுமொழிகள் வழங்குவதைக் காணலாம். திருடர்கள், ஏமாற்றிப் பிழைப்போர், கடத்தல்காரர் போன்றோரின் குழுக்கள் இவற்றுள் அடங்கும் ஒரு குழுவினர் தம்மைத் தனியாக அடையாளப்படுத்திக் கொள்வதற்கும் குறுமொழியைப் பயன்படுத்துகின்றனர். கல்லூரி மாணவர்கள் போன்றோர் இவ்வாறானவர்களுள் அடங்குவர். குறும்பு மனப்பான்மையாலும், உயர்வு மனப்பான்மையாலும் கூடக் குறுமொழிகள் படைக்கப்படுகின்றன.

பயனின்றித் தொணதொணவெனப் பேசிக்கொண்டிருப்பதை "அறுவை" என்ற சொல்லால் வழங்கும் வழக்கம் மாணவர்களிடையே உண்டு. இது குறுமொழி வகையைச் சார்ந்தது. இதுபோலவே "மொக்கை போடுதல்", பெண்களைக் குறிப்பதற்காக வழங்கும் "ஃபிகர்" போன்ற சொற்களும் மாணவர்களிடையே வழங்கிவரும் குறுமொழிகளே.

## வரைவிலக்கணம்
மிகச் சில மொழியியலாளர்களே குறுமொழி என்பது என்ன என்பதற்கான வரைவிலக்கணத்தைக் காண முற்பட்டுள்ளனர் பெத்தனி கே துமாசு, ஜொனதன் லைட்டர் ஆகிய இருவரும் பின்வருவனவற்றும் ஏதாவது இரண்டை நிறைவு செய்தால் மட்டுமே ஒரு வெளிப்பாட்டைக் குறுமொழி எனலாம் என்கின்றனர்.

# தற்காலிகமாகவேனும் பொதுப் பேச்சு அல்லது எழுத்து வழக்கின் தரத்தைக் குறைப்பதாக இருக்கும், அதாவது, இவ்வெளிப்பாடு பொதுவழக்கின் அடிப்படையில் பிழையாகக் கருதப்படலாம்.
# இதைப் பயன்படுத்துபவர் இந்த வெளிப்பாடு குறிக்கும் பொருள் குறித்து அறிந்தவராக இருக்கவேண்டும். ஒரு குழுவாக இருப்பின் அவர்கள் அதுகுறித்து அறிந்தவர்களாகவும், அதனைப் பயன்படுத்துபவர்களாகவும் இருக்கவேண்டும்.
# உயர்ந்த சமூக நிலையில் உள்ளவர்கள் அல்லது பெரிய பொறுப்பில் உள்ளவர்கள் பொதுவாகப் பயன்படுத்த முடியாதவாறு சமூகத்தால் ஏற்கப்படாததாக இருக்கவேண்டும்.
# ஒத்த பொருள் தரும் வழமையான சொல்லுக்குப் பதிலாக இதனைப் பயன்படுத்துவதாக இருக்கவேண்டும். வழமையான சொல்லைப் பயன்படுத்தும்போது ஏற்படக்கூடிய இக்கட்டைத் தவிர்ப்பதற்காகவே மாற்றுச் சொல் பயன்படுகிறது.

## உருவாக்கமும் பயன்பாடும்
குறுமொழி ஒரு குறித்த பகுதியில் மட்டும் பேசப்படுவதனால் இது ஒரு பகுதிக்குரியதாக அமைவது உண்டு. ஆனால், குறுமொழிகள் பொதுவாக உட்பண்பாட்டுக் குழுக்களுக்கு உரியனவாகவே உள்ளன. அதே நேரம் குறுமொழிச் சொற்களின் பயன்பாடு அவை தொடக்கத்தில் பயன்பட்ட குழுக்களுக்கும் வெளியே பரவுவதும் உண்டு. இதனால் இவை பொது மொழிவழக்காக மாறிவிடுவதையும் காணலாம். இவ்வாறு குறுமொழிச் சொற்கள் அவை தொடங்கிய உட்பண்பாட்டுக் குழுவுக்கு வெளியே பரவிப் பொதுச் சொல்லாகும்போது. அதை உருவாக்கிய உட்பண்பாட்டுக் குழு அச்சொல்லுக்குப் பதிலாகப் புதிய குறுமொழிகளை உருவாக்கிக் கொள்கின்றன.

குறுமொழி உருவாக்கப்படுவதன் நோக்கம் பொதுமொழியில் உள்ள சொற்களைப் பயன்படுத்தி ஒரு பொருளை ஆற்றலுடன் வெளிப்படுத்துவதே என்றும் கூறுவர். குறுமொழிகள் பொது மொழியில் வழங்கும் சொற்களைப்போல் நீண்டகாலம் நிலைத்து இருப்பதில்லை. சொற்களின் புதுமைக் கவர்ச்சி குறையும்போது அவை வழக்கிழந்துவிடுகின்றன.

## குறிப்புகள்

## உசாத்துணைகள்
* வரதராசன், மு., *மொழிவரலாறு*, பாரி நிலையம், சென்னை, 2006, (முதற்பதிப்பு 1954)

பகுப்பு:மொழியியல்
ஆவரங்கால் நடராஜ இராமலிங்க வித்தியாலயம்

**ஆவரங்கால் நடராஜ இராமலிங்க வித்தியாலயம்** யாழ்ப்பாணத்திலுள்ள பாடசாலைகளில் ஒன்றாகும். இவ்வூர் மக்களின் அயரா முயற்சியால் 1952 ஆம் ஆண்டு ஆரம்பிக்கப்பட்டு படிப்படியாக வளர்ச்சியை கண்டு வந்துள்ளது. கிராம மட்டத்தி்லும் பிரதேச மட்டத்தி்லும் வலய மட்டத்தி்லும் தன் பெருமையை பறை சாற்றி தலை நிமிர்ந்து நிற்கும் ஒரு கல்விக்கூடமாக விளங்கும் இப் பாடசாலை, கல்வித் துறையிலும் ஏனைய இணைப்பாடவிதானச் செயற்பாடுகளிலும் முத்திரை பதித்துள்ளது.

## இவற்றையும் பார்க்க
* ஆவரங்கால்

பகுப்பு:யாழ்ப்பாண மாவட்டப் பாடசாலைகள்